Foto: hani.co.kr Janubiy koreyalik ayol alpinist Kim Jyeyn hech qanday moslamalarsiz 123 qavatli osmono‘par binoni zabt etdi, deb xabar bermoqda "Ryonxap" axborot agentligi. 28 yoshli Jyeyn Janubiy Koreyadagi 1-raqamli va dunyodagi 5-raqamli eng baland bino hisoblanuvchi Lotte World Tower’ni 2,5 soat ichida zabt etdi. Ayolning aytishicha, bu juda og‘ir bo‘lgan, biroq u jarayondan zavq olishga harakat qilgan. Axborot agentligining ma’lum qilishicha, Jyeyn ajoyib jismoniy tayyorgarlikka ega. U 10 yildan ko‘proq vaqtdan beri turli musobaqalarda ishtirok etib keladi va jahon darajasidagi 25 ta unvon sohibasi hisoblanadi.